Rooi Hundo

Rooi Hundo ta referi na un bario residencial y un rooi situa den San Nicolas, den e parti zuidoost di Aruba. 

E bario a deriva su nomber di e mesun rooi: Rooi Hundo. E rooi ta origina na Sero Blanco, den San Nicolas, y despues di core pa un parti door di e tereno di e refineria di petroleo, ta desemboca den Bahia di San Nicolas. E rooi ta relativamente hancho y profundo, loke probablemente a duna inspiracion pa su nomber.Vivienno Frank. 2019. Rooi Hundo. Den:Aruba en een keuze uit haar toponiemen. ISBN:978-0-359-65900-5, pag. 168. 

Rooinan na Aruba ta e un forma natural di coleccion di awa di yobida durante temporada di awacero, aunke mayoria di tempo nan ta seco.

Infrastructura y entorno
Den e bario ta pasa dos caya principal: Weg Rooi Hundo y Rooiweg. Den cercania di e area ta situa Kapel Emanuel, un edificio religioso distinctivo na San Nicolas.

 Deporte y bida comunitario 
Den añanan 1980, e bario tabatin un team di softball yama Weg Rooi Hundo Stars. Riba veld di Weg Rooi Hundo Ball Park tabata practica diferente deporte, manera futbol, baseball y softball. E luga tabata tambe sede di torneo di Aruba South Little League, un rol importante den desaroyo di deporte hubenil den region sur di Aruba.

Kategoria:Luga na Aruba